Сара Кирш
Селото

Превод от немски: Венцеслав Константинов, —

chitanka.info

Привечер бе съвършена тишината.

Щурците млъкнаха из своите укрития

Дъбът на хълма

Се издигаше тъй черен пред златноаления небосвод.

Тогава в селото пристигнах от мочурищата.

Вървях през бляскащи стърнища

Звезда и камък ясно грееха

В къщите пламтяха светлините.

Ситно смляна прах по пътя.

Лютиче под нозете

От врата до друга стигаше, килим сред летен ден.

1976

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.